stanford-oval/wikipedia huggingface dataset:
Pesäpallon miesten Mestaruussarjan kausi 1953
Naisten SM

PPL:n mestaruus
Loppuottelu
| Helsingin Pallo-Toverit – Kuopion Kelta-Mustat  |
| --- | --- | --- | --- |
| Kuopio | KeMu | PT | 1-6 |
| Helsinki | PT | KeMu | 8-4 |
Pallo-Toverit voitti Pesäpalloliiton mestaruuden yhteistuloksella 14-5
Naisten Suomen mestaruus ratkaistiin lopullisesti liittojen välisessä (PPL-TUL) finaalissa:
| Helsingin Pallo-Toverit – Helsingin Veto  |
| --- | --- | --- | --- |
|  | PT | Veto | 28-0 |
Pallo-Toverit voitti Suomen mestaruuden
Pallo-Toverit: Anja Riski,
Irmeli Krogerus,
Leila Liusvaara,
Maija Hellman,
Maj-Lis Rehell,
Pirkko Mäntylä,
Seija Knuutila,
Sinikka Koskela,
Sinikka Takasalo,
Urpu Kosonen.
Palkinnot

| Palkinto | Pelaaja | Joukkue |
| --- | --- | --- |
| Vuoden lukkari | Eino Kaakkolahti | Jyväskylän Kiri |
| Lyöjäkuningas | Juha Broman | Lahden Mailaveikot |

Kirin ja Mailaveikkojen välinen mestaruusottelu
Pekka Lagerblom

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 19. lokakuuta 1982 (ikä 41)
Syntymäpaikka: Lahti, Suomi
Pelipaikka: keskikenttäpelaaja
Pituus: 182 cm
Junioriseurat
1987–1997: Reipas
1998: Kuusysi
1999–2000: Reipas
Seurat
| Vuodet | Seura | O | (M) |
| 2001–2003 | FC Lahti | 53 | (13) |
| 2001 | → Pallo-Lahti | 5 | (1) |
| 2004–2006 | Werder Bremen | 14 | (0) |
| 2004–2006 | → Werder Bremen II | 7 | (0) |
| 2005 | → 1. FC Nürnberg (laina) | 11 | (0) |
| 2006–2007 | 1. FC Köln | 27 | (1) |
| 2007–2009 | Alemannia Aachen | 40 | (0) |
| 2007 | → Alemannia Aachen II | 1 | (0) |
| 2009–2010 | FSV Frankfurt | 13 | (0) |
| 2009–2010 | → FSV Frankfurt II | 3 | (0) |
| 2010–2011 | VfB Stuttgart II | 30 | (0) |
| 2011–2012 | RB Leipzig | 7 | (1) |
| 2013 | IFK Mariehamn | 21 | (1) |
| 2014 | HamKam | 8 | (1) |
| 2014 | Ånge IF | 6 | (0) |
| 2015 | FC Lahti | 20 | (1) |
| 2016 | Jacksonville Armada | 11 | (0) |
| 2017 | Åtvidabergs FF | 25 | (2) |
| 2018–2019 | FC Haka | 11 | (0) |
| 2019 | FC Lahti | 10 | (0) |
| Yhteensä | Yhteensä | 323 | (21) |
Maajoukkue
| 2001 | Suomi U19 | 5 | (0) |
| 2002–2003 | Suomi U21 | 14 | (2) |
| 2003–2006 | Suomi | 12 | (0) |
 Seurajoukkueuran tilastot kattavat vain kansalliset sarjat, päivitetty 19. kesäkuuta 2021.
Pekka Sakari Lagerblom (s. 19. lokakuuta 1982 Lahti) on suomalainen uransa lopettanut jalkapalloilija. Hänen pelipaikkansa oli keskikenttäpelaaja.
Ura

Lagerblom on Lahden Reippaan kasvatti. Hän teki Veikkausliiga-debyyttinsä 17. kesäkuuta 2001 ottelussa Vaasan Palloseuraa vastaan 18-vuotiaana. Tammikuussa 2004 Lagerblom siirtyi Bundesliigassa pelanneeseen SV Werder Bremeniin, jossa heti ensimmäisenä kautenaan siellä voitti seuransa kanssa tuplamestaruuden. Lagerblom ei kuitenkaan päässyt paljoa pelaamaan Werder Bremenin ykkösjoukkueessa ja kevään 2005 hän viettikin lainalla 1. FC Nürnbergissä. Lagerblom siirtyi kaudeksi 2006–2007 2. Bundesliigan FC Kölniin, jossa pelasi suurimmassa osassa kauden otteluista. Kölnistä Lagerblom siirtyi Alemannia Aachenin riveihin kahden vuoden sopimuksella. Hän jätti lopulta seuran sopimuksensa päätyttyä ja allekirjoitti kesällä 2009 vuoden sopimuksen FSV Frankfurtin kanssa. Ura Frankfurtissa kesti vain vuoden ja oli loukkaantumisten johdosta rikkonainen. Kaudeksi 2010–2011 Lagerblom palasi Aachenin aikaisen valmentajansa alaisuuteen Stuttgartin kakkosjoukkueeseen. Kaudeksi 2011–2012 Lagerblom siirtyi Saksan neljänneksi korkeimmalle sarjatasolle pelanneeseen RB Leipzigiin, mutta ei saavuttanut paikkaa joukkueen avauskokoonpanossa. Hän palasi kaudeksi 2013 Suomeen IFK Mariehamnin riveihin. Hän siirtyi kauden jälkeen Norjaan Hamarkamerateniin.
Lagerblom pelasi kausina 2015–2019 FC Lahdessa kahdesti, minkä lisäksi hän edusti Jacksonville Armadaa, Åtvidabergiä ja FC Hakaa. Hän ei pelannut missään seurassa yhtäjaksoisesti yhtä kautta pidempään. Lagerblom lopetti uransa Lahdessa. Hänen viimeinen ottelunsa oli FC Lahden karsintaottelu KPV:tä vastaan 2019. Lagerblom kertoi, että viimeinen kausi Lahdessa oli hänelle pettymys.
Perhe

Lagerblom meni naimisiin tunnetun saksalaislaulajatar Sarah Connorin sisaren Anna Marian kanssa vuonna 2005. He erosivat vuonna 2009. Lagerblom on seurustellut vuodesta 2019 lähtien Gladiaattoreista tunnetun Safiirin, eli Oona Tolppasen kanssa. Heille syntyi esikoistyttö vuonna 2020. 
Hänen veljensä Lasse Lagerblom on entinen jalkapalloilija.
Jalkapallouran jälkeen

Pekka Lagerblom on työskennellyt talenttivalmentajana FC Espoossa ja Palloliiton eteläisellä alueella.  Lagerblom on opiskellut Haaga-Helia ammattikorkeakoulussa urheilujournalismia  ja työskennellyt Ruudussa Veikkausliiga-ottelulähetysten asiantuntijana .
Saavutukset

Nuorten maajoukkueen paras pelaaja 2003
Bundesliiga (1): 2003–2004
Saksan Cup (1): 2003–2004
Aiheesta muualla

Fussballdaten.de - Pekka Lagerblom
Hammarsboda

Hammarsboda on kylä Kemiönsaaren kunnan länsiosassa entisen Dragsfjärdin alueella. Kylä sijaitsee Överölmosin ja Purunpään välissä saaren länsirannalla.
Hammarsboda sijaitsee Hammarsboda träskin pohjoispuolella. Kylän asutus keskittyy tuon alueen tasaille paikoille, muun kyläalueen ollessa pääasiassa mäkistä metsämaata.
Kylän alueelta on tehty kivi- ja pronssikautisia löytöjä. Hammarsboda on erotettu aikanaan Ölmosista omaksi kyläkseen. Vuoden 1922 maanmittaustoimituksissa Hammarsbodan rekisterikylä liitettiin takaisin Ölmosiin.
Hammarö

Hammarön sijainti Värmlannin läänissä.
Hammarö on entinen kauppala Keski-Ruotsissa. Kauppala sijaitsi samannimisellä Hammarön saarella Vänern-järven pohjoisrannalla aivan Karlstadin kaupungin eteläpuolella. Kauppalan alue kuului Värmlannin lääniin ja Värmlannin maakuntaan ja sen keskuksena toimi Skoghallin taajama.
Hammarön kauppala muodostettiin vuonna 1950 muuttamalla koko aiempi Hammarön maalaiskunta kauppalaksi. Vuoden 1952 kuntauudistus ei vaikuttanut kauppalan rajoihin mitenkään. Vuoden 1971 kuntauudistuksessa kauppalasta tehtiin nykyinen Hammarön kunta, mutta sen rajoja ei tuolloinkaan muutettu. Kauppalan käyttämä vaakuna on nykyään Hammarön kunnan vaakunana.
Hammarön kauppalan ja sittemmin kunnan vaakuna
Hammarön maalaiskunta, kauppala ja nykyinen kunta kuuluivat kaikki Hammarön seurakuntaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Hammarö köping
Guajakkipuut

| Guajakkipuut |
| --- | --- |
 Rohtoguajakkipuu (Guaiacum officinale)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Kladi::  Rosidit
Lahko::  Zygophyllales
Heimo::  Mehikorvakasvit Zygophyllaceae
Suku::  Guajakkipuut Guaiacum  L.
Tyyppilaji
 rohtoguajakkipuu Guaiacum officinale L. (1753) 
Katso myös
   Guajakkipuut Wikispeciesissä   Guajakkipuut Commonsissa 
Infobox OKNimi-testi OK: 
Guajakkipuut (Guaiacum) on mehikorvakasveihin kuuluva suku. Siinä on kuusi lajia, joita esiintyy Keski- ja Etelä-Amerikassa. Lajeihin sisältyy lääkekasvina käytetty rohtoguajakkipuu (Guaiacum officinale).
Lajit

Guaiacum coulteri
Guaiacum nellii
rohtoguajakkipuu (Guaiacum officinale)
Guaiacum palmeri
Guaiacum sanctum
Guaiacum unijugum
Aiheesta muualla

Finto: Kassu – Kasvien suomenkieliset nimet: Guaiacum
Gorgonopsia

| Gorgonopsia |
| --- | --- |
 Gorgonops
 Permikausi Guadalupe - Loping, 269–252 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Kladi::  Theriodontia
Alalahko::  †Gorgonopsia  Seeley, 1895
Heimo::  †Gorgonopsidae  Lydekker, 1890
Katso myös
   Gorgonopsia Wikispeciesissä   Gorgonopsia Commonsissa 
Infobox OKNimi-testi OK: 
Gorgonopsia on sukupuuttoon kuollut terapsidien alalahko, jonka edustajat olivat permikaudella eläneitä lihansyöjiä. Nimitys ”Gorgonopsia” tulee kreikkalaisen mytologian gorgoista.
Gorgonopsia ilmestyi keskisellä permikaudella. Lahkon ensimmäiset edustajat olivat korkeintaan koiran kokoisia, mutta kun Dinocephalia-alalahkon terapsidit hävisivät, Gorgonopsian edustajista tuli hallitsevia petoja. Permikauden loppuvaiheessa oli kehittynyt jo sarvikuonon kokoisia lihansyöjiä. Kaikki Gorgonopsian jäsenet kuolivat sukupuuttoon permikauden päättäneessä suuressa joukkosukupuutossa. Ne ovat Theriodontian pääkehityslinjoista ainoa, joka hävisi tuolloin kokonaisuudessaan.
Inostrancevian luuranko
Sauroctonus
Lycaenopsin luuranko Museo di Storia Naturale di Milanossa
Gorgonopsiaan kuuluvan terapsidin kallo
Ominaisuudet

Gorgonopsiaan kuuluneilla lajeilla oli monia nisäkäsmäisiä piirteitä, kuten esimerkiksi erilaistunut hampaisto, johon kuuluivat muun muassa sapelimaiset kulmahampaat. Suurin Gorgonopsian jäsen on Inostrancevia, joka kasvoi suunnilleen nykyisen karhun kokoiseksi. Sillä oli 51–60 cm pitkä kallo ja 15 cm pitkät kulmahampaat.
Luokittelu

Gorgonopsia luokitellaan Theriodontiaan yhdessä Therocephalian ja kynodonttien (Cynodontia) kanssa, joihin myös nykyiset nisäkkäät kuuluvat.
Lahko: Therapsida (terapsidit)
Kladi: Theriodontia
Alalahko: Gorgonopsia
Suku: Aelurosaurus
Suku: Aloposaurus
Suku: Cyonosaurus
Heimo: Gorgonopsidae
Suku: Arctognathus
Suku: Arctosuchus
Suku: Arctops (ehkä sama kuin Scylacognathus)
?Suku: Broomisaurus (nomen dubium)
?Suku: Cerdodon (incertae sedis)
?Suku: Cerdorhinus (nomen dubium)
Suku: Eoarctops
?Suku: Galesuchus (nomen dubium)
Suku: Gorgonops
Suku: Lycaenops
Suku: Njalila
?Suku: Paragalerhinus (ehkä nuori Lycaenops)
Suku: Sauroctonus
Suku: Scylacognathus
Alaheimo: Inostranceviinae
Suku: Inostrancevia
Suku: Pravoslavlevia
Alaheimo: Rubidgeinae
Suku: Aelurognathus
Suku: Broomicephalus
Suku: Clelandina
?Suku: Dinogorgon (ehkä sama kuin Rubidgea)
Suku: Prorubidgea
Suku: Rubidgea
Suku: Sycosaurus
Luokittelu > Fylogenia

Gebauer (2007):
Hammarsland

| Hammarsland |
| --- | --- |

 Hammarsland
 Koordinaatit: 60°15′33″N, 5°04′08″E 
Valtio:  Norja
Lääni:  Vestland
Kunta:  Øygarden
Pinta-ala:  
 – Maa:  0,7 km²
Väkiluku (2023):  1 024
 – Väestötiheys:  1 462,9 as./km²
Infobox OKVirheellinen NIMI-arvo: 
Hammarsland on taajama Øygardenin kunnassa Vestlandin läänissä Norjassa. Taajaman pinta-ala on 0,7 neliökilometriä ja asukasluku 1 024 vuonna 2023.
Göran Erik Axel Silfverhjelm

Göran Erik Axel Silfverhjelm (7. heinäkuuta 1830 Pori – 18. toukokuuta 1888 Helsinki) oli suomalainen juristi, tuomari ja  valtiopäivämies.
Silfverhjelmin vanhemmat olivat tullinhoitaja, luutnantti, vapaaherra Göran Fredrik Silfverhjelm ja  Eva Amalia Ascholin ja puoliso vuodesta  1877 Johanna Wikström (k. 1894). Silfverhjelm tuli ylioppilaaksi 1849 ja suoritti tuomarintutkinnon 1854, varatuomarin arvon hän sai 1858. Valmistuttuaan  hänestä tuli Viipurin hovioikeuden ylimääräinen kanslisti ja 1856 senaatin oikeusosaston ylimääräinen kopisti.  Senaatin prokuraattorintoimituskunnan kopisti Silfverhjelmistä tuli 1861, oikeusosaston kopisti 1862, kanslisti 1864 ja kirjaaja 1869. Hän oli Piikkiön ja Halikon alaosan tuomiokunnan tuomari vuodesta 1870 ja Piikkiön tuomiokunnan tuomari 1877–1887. Valtiopäivillä hän oli aatelissäädyssä edustaja 1863–1864 ja 1867.
Vapaaherra, kenraalimajuri Carl Silfverhjelm oli Göran Erik Axel Silfverhjelmin veli.
Greenen piirikunta (New York)

Greenen piirikunta (engl. Greene County) on Yhdysvaltojen New Yorkin osavaltiossa sijaitseva piirikunta. Sen väkiluku oli 47 188 vuonna 2019. Piirikunnan hallintokeskus on Catskillin kunta. Piirikunta on perustettu 3. maaliskuuta 1800.
Aiheesta muualla

Kuvia tai muita tiedostoja aiheesta Greenen piirikunta (New York) Wikimedia Commonsissa
Graaf

Graaf tai The Graaf Sisters ovat kaksi ruotsalaista glamourmallia nimeltään Hannah ja Magdalena Graaf. He saavuttivat mainetta esiintymällä nuorena miestenlehdissä. Vuonna 1998 he perustivat lyhytikäisen pop-duon, Graaf. 
Tuottajiensa Christer Sandelinin, Per Adebrattin ja Tommy Ekmanin ohjauksessa tytöt julkaisivat debyyttialbuminsa Graaf. Yhtye on parhaiten tunnettu hittikappaleestaan You Got (What I Want).
Vuonna 2002 siskokset tekivät siviilikanteen manageriaan Mikael Brinkstiernaa vastaan. Brinkstierna väitti, että tytöt alkoivat työskentelemään hänen kanssaan jo vuonna 1996 ja että he olivat sitoutuneet managerointisopimukseen, mikä oikeutti hänelle 25 prosenttia kaikista tuotoista siskoksien tulevista levymyynneistä. Ensimmäisen albumin suosion jälkeen Brinkstierna ei saanut rahaa, vaikka hän kertomansa mukaan käytti lukuisia tunteja auttaakseen tyttöjä menestykseen. Siskokset väittivät, että Brinkstierna ei auttanut heitä mitenkään muuten kuin antamalla rahaa ja syyttivät häntä roistoksi Aqua-yhtyeen vastaavanlaisen polemiikin jälkeen.
Diskografia

Graaf (1997)
Aiheesta muualla

Viralliset internetsivut
Graaf Discogs
Remembering Graaf
Oikeusjuttu
Greatest Hits (Fleetwood Mac)

| Greatest Hits Fleetwood Mac |
| --- | --- | --- |

Kokoelmalevyn tiedot
 Äänitetty : 1975-1988
 Julkaistu: 15. marraskuuta 1988
 Tyylilaji: rock
 Kesto: 64.19
 Levy-yhtiö: Warner Bros
Fleetwood Macin muut julkaisut
| Tango in the Night 1987 | Greatest Hits 1988 | Behind the Mask 1990 |
Greatest Hits on Fleetwood Macin vuonna 1988 julkaistu kokoelmalevy. Tuottajat ovat Greg Ladanyi ja Fleetwood Mac.
Kappaleet

Rhiannon (4'09)
Don't Stop (3'10)
Go Your Own Way (3'36)
Hold Me (3'44)
Everywhere (3'41)
Gypsy  (4'23)
You Make Loving Fun (3'29)
As Long As You Follow (3'41
Dreams (4'13)
Say You Love Me (4'09)
Tusk (3'29)
Little Lies (3'36)
Sara (6'21)
Big Love (3'37)
Over My Head (3'36)
No Questions Asked (4'40)
Kansiteksteissä on kappaleeksi 15 merkitty Little Lies.
Glenn Fleshler

| Glenn Fleshler> Henkilötiedot |
| --- | --- |
Syntynyt: 5. syyskuuta 1968 (ikä 56) Queens, New York, Yhdysvallat
Ammatti:  näyttelijä
Puoliso:  Jocelyn Greene
Lapset:  1
Näyttelijä
Aktiivisena:  1993–
Aiheesta muualla
IMDb 
Glenn Fleshler (s. 5. syyskuuta 1968 Queens, New York, Yhdysvallat) on yhdysvaltalainen näyttelijä.
Fleshler tunnetaan rooleistaan televisiosarjoissa Boardwalk Empire (2010), True Detective (2014) ja Billions (2016).
Hän on myös näytellyt televisiosarjoissa Kova laki (2002–2008), Kova laki: Erikoisyksikkö (2002–2017), Hannibal (2015) ja Barry (2018), sekä elokuvassa Joker (2019).
Aiheesta muualla

Glenn Fleshler Internet Movie Databasessa. (englanniksi)
Greenen piirikunta (Virginia)

Greenen piirikunta (engl. Greene County) on Yhdysvaltojen Virginian osavaltiossa sijaitseva piirikunta. Sen väkiluku oli 19 819 vuonna 2019. Piirikunnan hallintokeskus on Stanardsvillen kunta. Piirikunta perustettiin vuonna 1838.
Aiheesta muualla

Kuvia tai muita tiedostoja aiheesta Greenen piirikunta (Virginia) Wikimedia Commonsissa
Hammarskjöld

Hammarskjöld, Hammarskiöld, Hammarsköld voi tarkoittaa seuraavia:
Hammarskjöld, ruotsalainen aatelissuku
Hammarskjöld, ruotsalainen elokuva vuodelta 2023
Sukunimenä

Bo Hammarskjöld (1891–1974), maaherra, valtiosihteeri
Carl Hammarskjöld (1838–1898), kirkollisministeri
Carl Gustaf Hammarskjöld (1865–1940), puolustusministeri
Dag Hammarskjöld (1905–1961), YK:n pääsihteeri, Nobelin rauhanpalkinnon saaja
Hjalmar Hammarskjöld (1862–1952), poliitikko ja virkamies
Hugo Hammarskjöld (1845–1837), kirkollisministeri
Knut Hammarskjöld (1921–2012), ruotsalainen diplomaatti, IATA:n pääjohtaja
Lorenzo (Lars) Hammarsköld (1785–1827), historioitsija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hammarskjöld”, voi hakea sivunnimihaulla, laajalla sivunnimihaulla tai tekstihaulla.
Glatt

| Glatt |
| --- | --- |
 Rümlangissa, Zürichin lentoaseman länsireunalla, Glatt on kanavoitu vesiväylä.
Alkulähde:  Greifensee, Zürichin kantoni, Sveitsi  47°22′22″N, 8°39′21″E
Laskupaikka:  Glattfelden, Zürichin kantoni, Sveitsi  → Rein  47°34′29″N, 8°28′27″E
Maat:   Sveitsi
Pituus:  36 km
Alkulähteen korkeus:  435 m
Virtaama:  8 m³/s
Valuma-alue:  417 km²
Glatt on Koillis-Sveitsissä Zürichin kantonissa virtaava Reinin sivujoki. Joen pituus on 36 kilometriä.
Sijainti

Joki saa alkunsa Greifensee-järvestä 435 metrin korkeudesta Zürichin itäpuolelta. Se virtaa Dübendorfin, Zürichin koillisosien, Wallisellenin, Opfikonin, Klotenin ja Bülachin halki ja laskee Reiniin Saksan rajalla Glattfeldenissä.
Vesivoima

Joessa ei ole vesivoimaloita.
Aiheesta muualla

Kuvia tai muita tiedostoja aiheesta Glatt Wikimedia Commonsissa
Illi, Martin: Glatt (Rhein) (Sveitsin historiallisen tietosanakirjan artikkeli)  18.11.2005. Bern:  Stiftung HLS. (saksaksi), (ranskaksi), (italiaksi)
HMS Nubian (1909)

| HMS Nubian |
| --- | --- |


Aluksen vaiheet
Rakentaja:  John I. Thornycroft and Company, Woolston
Kölinlasku:  18. toukokuuta 1908
Laskettu vesille:  21. huhtikuuta 1909
Palveluskäyttöön:  syyskuu 1909
Poistui palveluskäytöstä:  perä liitetty HMS Zulun keulaan ja tulos nimetty HMS Zubianiksi
Tekniset tiedot
Uppouma:  890 t
Pituus:  78 m
Leveys:  7,77 m
Syväys:  2,59 m
Koneteho:  12 500 shp
Nopeus:  33 solmua (61 km/h) (suunniteltu)
Miehistöä:  68
Aseistus
Aseistus:  2 x BL 4 tuuman Mk VIII -tykkiä yksiputkisina P Mk V -asennuksina 2 x 18" torpedoputkea
HMS Nubian oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa.
Valmistus

Alus tilattiin osana vuosien 1907-1908 laivasto-ohjelmaa John I. Thornycroft and Companyltä Woolstonista, missä köli laskettiin 18. toukokuuta 1908. Alus laskettiin vesille 21. huhtikuuta 1909 ja otettiin palvelukseen syyskuussa 1909.
Palvelus

Ensimmäisessä maailmansodassa alus oli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alukseen osui Folkestonen edustalla käydyssä Doverinsalmen taistelussa 26.-27. lokakuuta 1916 välisenä yönä Saksan keisarikunnan laivaston hävittäjän laukaisema torpedo. Vaurioitunut alus hinattiin maihin lähellä Doveria.
Aluksen ehjänä säilyneeseen peräosaan liitettiin Chathamin telakalla Nubianin pahoinvaurioituneen sisaraluksen HMS Zulun keulaosa, jolloin syntyi HMS Zubian.
Grigori Petrov

Grigori Spiridonovitš Petrov (1866 Jaama – 1925 Pariisi) oli venäläinen pappi, joka kirjoitti Suomesta, Suomen suuriruhtinaskunnan asukkaista, ihanteellisen ja romantisoidun kuvan antavan kirjan Valkoliljojen maa – Suomi. Petrov opiskeli Pietarissa ja hänet vihittiin papiksi 1892. Vuonna 1907 hänet valittiin toiseen Venäjän valtakunnanduumaan kadettipuolueen edustajana. Vuonna 1908 hän joutui epäsuosioon ja menetti oikeutensa toimia pappina sekä oikeuden asua Pietarissa tai Moskovassa. Vuonna 1920 Petrov muutti Neuvosto-Venäjältä ja asettui Pantševoon Belgradin lähelle. Hänet haudattiin aluksi Jugoslavian Novi Sadiin ja myöhemmin Müncheniin tyttärensä toiveesta.
Valkoliljojen maa

Valkoliljojen maan käsikirjoitus löytyi Sofiasta syksyllä 2000 kustantaja Dinjo Božkovin tyttärenpojan Evelinan Božkovan arkistosta. Käsikirjoitus on nyt Suomalaisen Kirjallisuuden Seuran arkistossa. Kirjaa ei kustannettu venäjäksi, mutta sen käsikirjoitus käännettiin serbiaksi kustannettavaksi 1923 ja bulgariaksi 1925. Turkissa Mustafa Kemal otti kirjan 1925 ilmestyneen turkinkielisen käännöksen, Ak zambaklar ülkesinde – Finlandiya,  pakolliseksi oppikirjaksi sotilasopetuslaitoksiin 1930-luvulla. Kirjan uudet painokset Balkanilla on otettu vielä 2000 Turkissa, 1998 Serbiassa ja 1992 Bulgariassa. Kirja on myös ilmestynyt arabian, kurdin ja suomen kielillä sekä lopulta myös venäjäksi. Suomeksi teos ilmestyi uudelleen painettuna vuonna 2023 nimellä Valkoliljojen maa, Suomi (Wanhat Kirjat 2023).
Aiheesta muualla

Venäjä-instituutti (Arkistoitu – Internet Archive)
Wanhat Kirjat
HMS Rorqual (S02)

| HMS Rorqual |
| --- | --- |


Aluksen vaiheet
Rakentaja:  Vickers Armstrong, Barrow-in-Furness
Kölinlasku:  15. tammikuuta 1955
Laskettu vesille:  5. joulukuuta 1956
Palveluskäyttöön:  24. lokakuuta 1958
Loppuvaihe:  romutettu 1977
Tekniset tiedot
Uppouma:  1 975 t (pinnalla) 2 303 t (sukelluksissa)
Pituus:  88,5 m (kokonaispituus)
Leveys:  8,1 m
Syväys:  5,6 m
Koneteho:  3 680 bhp/6 000 shp
Nopeus:  12 solmua (pinnalla) 17 solmua (sukelluksissa)
Miehistöä:  71
Aseistus
Aseistus:  8 x 21" (533 mm) torpedoputkea
HMS Rorqual (viirinumero S02) oli Britannian kuninkaallisen laivaston Porpoise-luokan sukellusvene.
Valmistus

Alus tilattiin 19. huhtikuuta 1951 Vickers Armstrongilta Barrow-in-Furnessista, missä köli laskettiin 15. tammikuuta 1955. Se laskettiin vesille 5. joulukuuta 1956 ja valmistui 24. lokakuuta 1958.
Palvelus

Alus romutettiin 1977.
HMS Rotherham (H09)

| HMS Rotherham |
| --- | --- |
 HMS Rotherham syyskuussa 1942

Aluksen vaiheet
Rakentaja:  John Brown and Company, Clydebank
Kölinlasku:  10. huhtikuuta 1941
Laskettu vesille:  21. maaliskuuta 1942
Palveluskäyttöön:  27. elokuuta 1942
Poistui palveluskäytöstä:  1945 Intian laivastolle 1948 INS Rajput palveluksesta 1976
Loppuvaihe:  romutettu
Tekniset tiedot
Uppouma:  1 732 t (standardi) 2 464 t (kuormattu)
Pituus:  109,2 m (kokonaispituus)
Leveys:  10,9 m
Syväys:  2,9 m
Koneteho:  40 000 hv (30 MW)
Nopeus:  36 solmua (67 km/h)
Miehistöä:  237
Aseistus
Aseistus:  4 × QF 4,7" Mk IX yksiputkisina CP Mk XVIII -asennuksina 4 × QF 2 naulan Mk VIII neliputkisena Mk VII asennuksena 6 Oerlikon 20 mm yksiputkisina P Mk III -asennuksina 8 × 21" (533 mm) torpedoputkea 4 × syvyyspomminheitintä ja 2 kiskoa, joissa yhteensä 70 syvyyspommia
HMS Rotherham (viirinumero H09) oli Britannian kuninkaallisen laivaston R-luokan hävittäjä toisessa maailmansodassa.
Valmistus

Alus tilattiin 2. huhtikuuta 1940 neljännessä hätälaivueessa (engl. 4th Emergency Flotilla) John Brown and Companyltä Clydebankistä. Telakan ruuhkauduttua Norjan taisteluissa ja Dunkerquessa vaurioituneiden alusten korjaamisesta köli laskettiin vasta 10. huhtikuuta 1941. Alus laskettiin vesille 21. maaliskuuta 1942 ja valmistui vielä samana vuonna 27. elokuuta laivueenjohtajaksi varustettuna.
Palvelus

Singaporesta alus palasi 27. syyskuuta 1945 Trincomaleehen, mistä se jatkoi 2. lokakuuta matkaansa Portsmouthiin. Alus poistettiin palveluksesta ja se siirrettiin reserviin. Alus myytiin 1948 Intialle ja se luovutettiin 27. heinäkuuta 1949 virallisesti Intian laivastolle nimellä Rajput. Alus sijoitettiin poistolistalle 1976.
Guajirot

Guajiro-nainen Kolumbiasta.
Guajiroiden reput ovat käsityötaidonnäytteitä.
Guajiro-intiaanit eli wayuu-kansa on Venezuelan toiseksi suurin etninen ryhmä. Guajiroita  asuu muun muassa Maracaibon kaupungin pohjoispuolen köyhällä alueella. Heitä asuu myös Kolumbiassa. Guajirot muodostavat vajaan 300 000 vähemmistön Venezuelassa.
Intiaanien keskuudessa elintaso on alhainen. Suomen Lähetysseura tekee työtä guajiro-intiaanien parissa; alkuperäiskulttuuria vaalitaan, lapsille ja
aikuisille tarjotaan lukutaito- ja tukiopetusta sekä ehkäisevää terveydenhuoltoa.